Ke kopelo; ke pesalome ya Asafo.
831Modimo, o se homole;
o se re tuu, hle, Modimo,
o se ke wa dio lebelela!
2Bona ka mo manaba a gago a tsošitšego mpherefere,
le ka mo bahloi ba gago ba go rumolago ka gona.
3Ba dulela tšhaba sa gago serepa;
ba lakana ba ba šireleditšwego ke wena.
4Ba re:
“A re yeng go fediša tšhaba se,
gore Baisraele ba se sa gopolwa!”
5Ba lakane, ba kwane;
ba ipopile seboka sa go go lwantšha.
6Ke batho ba Edomo le Baishmaele,
batho ba Moaba le Bahagare,
7batho ba Gebale le ba Amone le ba Amaleke
le ba Filistia le badudi ba Tirose.
8Ešita le Baasiria ba ikopantše nabo
gore ba tlaleletše ditlogolo tšeo tša Lota. Sela
9
7:1-23
Ba dire se o ilego wa se dira Bamidiane,
le Sisera le Jabine kua nokeng ya Kishone,
10ba ba ilego ba fedišwa kua Endoro,
ya ba mmutedi wa go nontšha mobu.
11
8:12
Bakgomana ba bona o ba dire sa Orebe le Seebe,
baetapele ba bona ba etše Sebage le Tsalmuna,
12bona ba kilego ba re:
“A re ithopeleng naga ya Modimo!”
13Modimo wa ka,
ba dire sa ditlhoka ledimong,
a ba etše mooko ge o tšewa ke phefo.
14Go etša mollo ge o fiša sethokgwa,
go swana le kgabo ge e tšhuma hlaga dithabeng,
15le wena ba hlomare ka ledimo la gago,
o ba tšhoše ka sefefogadi sa gago.
16Dira gore ba inyatše
gore ba tle ba thome go go nyakišiša,
wena Morena.
17A ba segišwe batho mme ba dule ka poifo.
A ba lešwe dihlong, ba hwe.
18A ba tsebe ge wena fela o bitšwago Morena,
o le Kokamababuši lefaseng lohle.
nso_Latn nso_Latn nso_Latn nso_Latn nso_Latn nso_Latn nso_Latn nso_Latn tsn_Latn nso_Latn nso_Latn nso_Latn nso_Latn nso_Latn nso_Latn tsn_Latn nso_Latn nso_Latn nso_Latn unk unk nso_Latn nso_Latn nso_Latn nso_Latn unk unk nso_Latn nso_Latn nso_Latn nso_Latn nso_Latn tsn_Latn nso_Latn nso_Latn nso_Latn nso_Latn nso_Latn nso_Latn nso_Latn tsn_Latn tsn_Latn nso_Latn nso_Latn nso_Latn